талибаните и на Ал-Каида, които е трябвало да извършат нападения срещу силите на коалицията и афганистанската армия. От средата на 2005 г. Faizullah организира и финансира операции на талибаните в провинция Kandahar в Афганистан. Освен финансова подкрепа Faizullah оказва и друго съдействие за обучението и операциите на талибаните. От средата на 2009 г. Faizullah снабдява талибанските бойци в Южен Афганистан с оръжие, боеприпаси, експлозиви и медицинско оборудване. В средата на 2008 г. Faizullah отговаря за настаняването на талибанските атентатори самоубийци и за тяхното прехвърляне от Пакистан в Афганистан. Faizullah снабдява талибаните и с противовъздушни ракети, помага за преместването на талибански бойци на територията на провинция Helmand в Афганистан, съдейства за операциите на талибанските атентатори самоубийци и раздава устройства за радиовръзка и автомобили на членове на талибаните в Пакистан.
 От средата на 2009 г. Faizullah управлява медресе (религиозно училище) в района на границата между Афганистан и Пакистан, където са събрани десетки хиляди щатски долари за талибаните. Мястото на медресето на Faizullah е използвано за обучение на талибански бойци за монтиране и използване на самоделни взривни устройства. От края на 2007 г. медресето на Faizullah се използва за обучение на бойци на Ал-Каида, които впоследствие са изпращани в провинция Kandahar в Афганистан.
 През 2010 г. Faizullah държи офиси и вероятно притежава имоти, включително хотели, в Дубай, Обединени арабски емирства. Faizullah редовно пътува до Дубай и Япония с брат си Malik Noorzai, за да внасят автомобили, авточасти и дрехи. От началото на 2006 г Faizullah притежава фирми в Дубай и Япония.
 (125)
 Malik Noorzai (известен още като: a) Hajji Malik Noorzai, б) Hajji Malak Noorzai, в) Haji Malek Noorzai, г) Haji Maluk, д) Haji Aminullah).
 Звание: хаджи. Дата на раждане: а) 1957 г., б) 1960 г. Гражданство: афганистанско. Друга информация: а) финансира талибаните. б) притежава фирми в Япония и пътува често до Дубай, Обединени арабски емирства, и Япония. в) от 2009 г. подпомага дейности на талибаните, включително чрез набиране на членове и предоставяне на логистична подкрепа. г) смята се, че се намира в граничния район между Афганистан и Пакистан. д) принадлежи към племето Noorzai. е) брат на Faizullah Khan Noorzai. Дата на посочване от ООН:04.10.2011 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Malik Noorzai е бизнесмен, живеещ в Пакистан, който предоставя финансова помощ на талибаните. Malik и брат му, Faizullah Noorzai Akhtar Mohammed Mira Khan, са инвестирали милиони долари в различни дейности за талибаните. В края на 2008 г. талибански представители се свързват с Malik в качеството му на бизнесмен, при когото да инвестират средства на талибаните. Поне от 2005 г. Malik лично влага десетки хиляди долари и разпределя стотици хиляди долари за талибаните, някои от които събрани от донори от района на Персийския залив и Пакистан, а други са от личните средства на Malik. Malik също управлява сметка в Пакистан от неформалната система за международен трансфер на пари „hawalа“, по която се получават десетки хиляди долари, прехвърляни от Персийския залив на всеки няколко месеца в подкрепа на дейности на талибаните. Malik също